„A láthatatlan ember” pályázat a magyarországi protestáns középiskolák hagyományainak feltárása céljával

**Verseny kiíró:**

Evangélikus Pedagógiai Intézet

**Meghirdetés köre/célkorosztály:**

középiskolai tanulók

**Célcsoport:** Olyan középiskolás tanulók, akik protestáns egyházak fenntartásában lévő köznevelési intézményeik tanulói, illetve akik állami fenntartásban lévő intézményekben tanulnak, de gyülekezetük révén protestáns egyházakhoz kötődnek, lakóhelyükön működik olyan intézmény, amelyre a kiírás tárgya releváns.

**A kiírás tárgya**  
A középiskolás korosztályba tartozó tanulók folytassanak önálló kutató munkát olyan helyi értékeket feltárva, amelyek eddig nem – vagy alig – kaptak publicitást.

A) Dolgozzák fel egy az iskolájukhoz, vagy annak elődintézményéhez, vagy a lakóhelyükön található protestáns oktatási, nevelési-oktatási intézményekhez kötődő **pedagógusok életművét,** azok pedagógiai, lokális társadalmi, vagy tudományos értékteremtő munkáját szem előtt tartva.

B) Dolgozzák fel egy az iskolájukhoz, vagy annak elődintézményéhez, vagy a lakóhelyükön található protestáns oktatási, nevelési és oktatási intézményekhez kötődő **egykori diákok életművét**, azok pedagógiai, lokális társadalmi, vagy tudományos értékteremtő munkáját szem előtt tartva.

A verseny két fordulós. Az elsőben egy pályaművet kell elkészíteni. Neves szakmai zsűri döntése alapján a legjobbnak ítélt tanulói munkák jutnak az országos fordulóba, ahol alkotóik országos diákköri konferencia keretében bírálóbizottság előtt megvédik munkájukat.  
A díjazottak számára a magyarországi protestáns emlékhelyekre jutalomutat szervezünk.

**A verseny programja:**

**2017. november 17. péntek**

15.00-17.00 Érkezés, regisztráció, szállás elfoglalása

17.00-17.50 Kötetlen, játékos ismerkedés

18.00-19.00 Vacsora

19.00-21.00 Közösségépítő program

**2017. november 18. szombat**

7.15-8.00 Reggeli

8.00-8.30 Bemutatók előkészítése

8.30-8.45 Köszöntés, nyitó áhítat

8.45-9.00 Miniszteri biztos köszöntője

9.00-13.45 A csapatok előadásai

13.50-14.30 Ebéd

14.40-15.00 Eredményhirdetés

15.00-15.15 Úti áldás